पीपल काटने के विरोध में दिया ज्ञापन
तारानगर | वार्ड16 मे पीपल काटने के विरोध में सोमवार को वार्डवासियों ने तहसीलदार को ज्ञापन देकर कार्रवाही की मांग की।ज्ञापन में बताया गया है कि राजपूत कन्या छात्रावास के पास वर्षों पुराना पीपल का पेड़ लगा हुआ है, जो लोगों की धार्मिक आस्था से जुड़ा हुआ है। कुछ लोग उसे काटकर अतिक्रमण करना चाहते है। सोमवार को वार्ड के एक व्यक्ति ने पीपल को ऊपर से काट दिया। मौके पर पहुंची पुलिस ने व्यक्ति को पीपल काटने से रोककर मामले का शांत किया। पीपल काटने वाले को पाबंध करने की मांग की है। जयमालसिंह सोनगरा, कैप्टन करणीसिंह राठौड़, देवकीनंदन सैनी, दीपचंद शर्मा, भंवरदास, सुलतान खाती, महेंद्र सैनी, लालचंद आदि मौजूद थे।
hin_Deva hin_Deva